《和李后林分惠琼花降字韵》
宋代·徐经孙

诗句寻芳自抑扬，一观佳什觉心降。山中玉蕊虽无数，天上琼花孰有双。

愧我未能瞻后土，荷君分惠到南窗。从今可小中兴瑞，大地移根到此邦。

作者简介：生于宋光宗绍熙三年，卒于度宗咸淳九年【公元一一九二年一二七三年】，年八十三岁。宝庆二年，（公元一二二六年）第进士，授浏阳主簿。累迁太子左庶子，太子詹事，敷陈经义，随事启迪。景定三年，（公元一二六二年）春雷，诏求直言。经孙奏年来忠谠之气，郁不得行，上帝降鉴，假雷以鸣。人谓切中时病。累官翰林学士知制诰。公田议起，经孙极论不便，忤贾似道，罢归。家在洪、抚之间，有山方正，因号矩山。闲居十余年，卒。谥文惠。经孙作有《矩山存稿》五卷，《四库总目》传于世。